Elev ( nume și prenume ) : Clasa a VIII-a

 **Test de evaluare – Limba și literatura română**

 ***Genul liric***

* Pentru rezolvarea corectă a tuturor cerințelor din ***Partea I*** și ***Partea a II-a***se acordă *78 de puncte*. Din oficiu se acordă *10 puncte*, iar pentru redactrea întregi lucrări se acordă *12 puncte*.
* Timpul de lucru efectiv este de 50 de minute.

**Partea I ( 48 de puncte )**

*Se dă textul :*

*Toamna în grădină îşi acordă vioara. Plâng strunele jalnic, lung şi prelung Şi-n goala odaie acorduri ajung... Şi plâng în odaie, şi eu din vioară... Plâng strunele toate lung şi prelung.*

*Fereastra e* ***deschisă****... vioarele plâng... O, ninge... şi toate se sting...* ***Palidă****, toamna nervoasă, cântând a murit... Îmi cade vioara şi cad ostenit, Iar toamna, poetă, cântând* ***a murit*.**

 ***( Toamna murind,*** *George Bacovia )*

1. Extrage, din textul dat, un cuvânt care conține diftong şi unul care conține hiat. **6 puncte**
2. Propune câte un antonim potrivit pentru sensul din text al cuvintelor subliniate .  **6 puncte**
3. Demonstrează prin enunțuri omonimia cuvântului ***port*** . **6 puncte**
4. Extrage, din textul dat, o imagine vizuală şi una auditivă . **6 puncte**
5. Transcrie, din text, o metaforă şi o personificare.  **6 puncte**
6. Precizează tipul rimei din prima strofă şi ritmul poeziei.  **6 puncte**
7. Transcrie, din text, două mărci ale eului liric.  **6 puncte**
8. Prezintă în 30-50 de cuvinte semnificația titlului poeziei citate.  **6 puncte**

**Partea a II-a ( 30 de puncte )**

Redactează o compunere de 10-15 rânduri în care să motivezi că **„ Toamna murind”,** de George Bacovia este o operă lirică. În compunerea ta trebuie:

* să defineşti opera lirică;
* să demonstrezi că textul studiat are caracteristicile prezente în definiţia generală a operei lirice;
* să ai un conţinut adecvat tipului de text şi cerinţei formulate;
* să te înscrii în limitele de spaţiu indicate.